Vsebina
Kazalo 🔎︎

# Kontrolnik ActiveX za prikaz dokumentov v Internet Explorerju

Le v operacijskem sistemu Windows si lahko ogledate katerikoli dokument LibreOffice v oknu Microsoft Internet Explorerja. Kontrolnik ActiveX namestite z namestitvenim programom za LibreOffice.

## Namestitev kontrolnika ActiveX

1. Zaprite LibreOffice in Hitri zaganjalnik.

2. Kliknite gumb Start v opravilni vrstici sistema Windows. Izberite Nastavitve.

3. V Nastavitvah kliknite Programi.

4. Na seznamu Programi in funkcionalnosti kliknite LibreOffice, nato kliknite Spremeni.

5. V namestitvenem čarovniku izberite Spremeni.

6. Odprite vnos Izbirne komponente in poiščite vnos za kontrolnik ActiveX. Odprite podmeni ikone in opravite izbor za namestitev programa.

7. Kliknite Naprej in Namesti.

## Ogled dokumentov LibreOffice

1. V Internet Explorerju npr. obiščite stran, ki vsebuje povezavo na dokument LibreOffice Writer.

2. Kliknite povezavo za ogled dokumenta v oknu Internet Explorerja.

   Če kliknete povezavo z desnim miškinim gumbom, lahko datoteko shranite na trdi disk.

## Urejanje dokumentov LibreOffice

Dokument LibreOffice znotraj Internet Explorerja prikazuje nabor ikon v orodni vrstici, ki so samo za branje.

1. Kliknite ikono Uredi datoteko v orodni vrstici dokumenta, da odprete njegovo kopijo v novem oknu LibreOffice.

2. Uredite kopijo dokumenta.

Podobne teme

Kako pretvorimo dokumente Microsoft Office

Odpiranje dokumentov

Odpiranje dokumentov v drugih oblikah zapisa

Shranjevanje dokumentov v drugih oblikah zapisa

Sprememba povezave pri datotekah vrste Microsoft Office