Vsebina
Kazalo 🔎︎

# Zapolni z naključnimi števili

Zapolni obseg celic s samodejno izdelanimi naključnimi števili z izbrano funkcijo porazdelitve in njenimi parametri.

Za dostop do tega ukaza ...

Izberite Delovni list – Zapolni celice – Zapolni z naključnimi števili.

## Podatki

### Obseg celic

Določite obseg celic, ki ga želite zapolniti z naključnimi števili. Če ste poprej izbrali obseg, bo prikazan na tem mestu.

## Generator naključnih števil

### Porazdelitev

Funkcija porazdelitve za generator naključnih števil.

Veljavne funkcije porazdelitev in njihovi parametri so

Porazdelitev | Parametri
--- | ---
Enakomerna porazdelitev | Najmanj: najmanjša vrednost vzorca. Največ: največja vrednost vzorca.
Enakomerna celoštevilska porazdelitev | Najmanj: najmanjša vrednost vzorca. Največ: največja vrednost vzorca.
Navadna porazdelitev | Srednja_vrednost predstavlja srednjo vrednost normalne porazdelitve. Standardni odklon predstavlja standardni odklon normalne porazdelitve. Srednja vrednost in standardni odklon tvorjenih števil se morda ne bosta ujemala s srednjo vrednostjo in standardnim odklonom, vnesenim v pogovornem oknu.
Cauchyjeva porazdelitev | Mediana predstavlja mediano podatkov ali parametra lokacije. Sigma je parameter merila. Mediana in sigma tvorjenih števil morda nista enaki vstavljenim podatkom v pogovornem oknu.
Bernoullijeva porazdelitev | Vrednost p je verjetnost uspeha.
Binomska porazdelitev | Vrednost p je verjetnost uspeha za en poizkus. Število poizkusov je število ponovitev eksperimenta.
Porazdelitev hi-kvadrat | Vrednost nu je pozitivno celo število, ki določa stopnje svobode.
Geometrična porazdelitev | Vrednost p je verjetnost uspeha za en poizkus.
Negativna binomska porazdelitev | Vrednost p je verjetnost uspeha za en poizkus. Število poizkusov je število ponovitev eksperimenta.

## Možnosti

### Omogoči seme po meri

Določite začetno vrednost generatorja naključnih števil na znano vrednost semena.

### Seme

Določena vrednost, ki iniciira algoritem generiranja naključnih števil. Uporablja se za inicializacijo (sejanje) generatorja naključnih števil, da bi reproducirali enak niz psevdo-naključnih števil. Določite pozitivno celo število (1, 2, ...), da povzročite določeno zaporedje ali pustite polje prazno, če te posebne funkcije ne potrebujete.

### Omogoči zaokroževanje

Okrajša število na podano število decimalnih mest.

### Decimalna mesta

Število decimalk tvorjenih števil.